સુભાષ રીતસર થથરી ગયો હતો. બાવીસ વર્ષ અગાઉ શાલિની સાથે લગ્ન કરીને એક શેઠ હરિવલ્લભદાસનો જમાઇ બન્યો હતો. બાવીસ વર્ષના સમયગાળામાં અનેક વાર એ બંગલે આવ્યો હતો અને દરેક વખતે પૂરા આદર સત્કાર સાથે જમાઇ તરીકે માન મળતું હતું. ખુદ હરિવલ્લભદાસ પણ એનું સન્માન જાળવતા હતા. વિભાકર, આદિત્ય અને ભાસ્કર ત્રણેય સાળાઓ ઉપરાંત આદિત્યની પત્ની અલકા અને ભાસ્કરની પત્ની ભાવિકા આ તમામે આજ સુધી એનો માનમરતબો જાળવ્યો હતો.